Document ID: 32006D0619

A TANÁCS HATÁROZATA
(2006. július 24.)
az Egyesült Nemzetek nemzetközi szervezett bűnözés elleni egyezményét kiegészítő, az emberkereskedelem, különösen a nőkkel és gyermekekkel való kereskedelem megelőzéséről, visszaszorításáról és büntetéséről szóló jegyzőkönyvnek - az e jegyzőkönyvnek az Európai Közösséget létrehozó szerződés III. része IV. címének hatálya alá tartozó rendelkezései tekintetében - az Európai Közösség részéről történő megkötéséről
(2006/619/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 62. cikke 2. pontjára, 63. cikkének 3. pontjára, valamint 66. cikkére, a 300. cikk (2) bekezdésének első albekezdésével, és 300. cikke (3) bekezdésének első albekezdésével összefüggésben,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
A jegyzőkönyv közösségi hatáskör alá tartozó tárgyköreiről a Tanács jóváhagyásával a Közösség nevében a Bizottság tárgyalásokat folytatott.
(2)
A Tanács felkérte a Bizottságot a Közösségnek a kérdéses nemzetközi egyezményhez való csatlakozásáról szóló tárgyalások lefolytatására.
(3)
A tárgyalások eredményesen lezárultak, az így létrejött okmányt pedig a Közösség 2000. december 12-én - a 2000. december 8-i 2001/87/EK tanácsi határozattal (2) összhangban - aláírta.
(4)
Egyes tagállamok már a jegyzőkönyv szerződő felei, míg más tagállamokban a megerősítési eljárás folyamatban van.
(5)
Az Európai Unióról szóló szerződéshez és az Európai Közösséget létrehozó szerződéshez csatolt, a schengeni vívmányoknak az Európai Unió keretébe történő beillesztéséről szóló jegyzőkönyv, és az Egyesült Királyság és Írország helyzetéről szóló jegyzőkönyv értelmében ez a határozat az Egyesült Királyság és Írország helyzetét nem érinti, ezért ez a határozat az Egyesült Királyságra és Írországra nézve jogilag nem kötelező, amennyiben az valamely külső hatáskör Közösség általi, olyan területeken való gyakorlására vonatkozik, ahol a Közösség belső jogszabályai nem kötelezőek az Egyesült Királyságra és/vagy Írországra nézve.
(6)
Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv értelmében ez a határozat Dánia helyzetét nem érinti, ezért Dánia nem vesz részt annak elfogadásában és az rá nézve nem kötelező.
(7)
Az egyezmény megkötésének jóváhagyása a Közösség részéről a 2004. április 29-i 2004/579/EK tanácsi határozattal (3) megtörtént, ami az Egyezmény 37. cikkének (2) bekezdése értelmében feltétele annak, hogy a Közösség a jegyzőkönyv részes felévé válhasson.
(8)
A jóváhagyó okiratnak a Közösség által történő letétbe helyezéséhez szükséges, az egyezmény 36. cikkének (3) bekezdése és a jegyzőkönyv 16. cikke (3) bekezdése szerinti feltételek teljesültek.
(9)
Amennyiben a jegyzőkönyv rendelkezései a Szerződés III. része IV. címének hatálya alá tartoznak, a jegyzőkönyv megkötését a Közösség részéről jóvá kell hagyni.
(10)
Amennyiben a jegyzőkönyv rendelkezései a Szerződés 179. és 181a. cikkének hatálya alá tartoznak, a jegyzőkönyv megkötését a Közösség részéről külön tanácsi határozatban (4) kell jóváhagyni.
(11)
A jóváhagyó okirat letétbe helyezésekor a Közösség letétbe helyezi a Közösségnek az emberkereskedelem megelőzéséről, visszaszorításáról és büntetéséről szóló jegyzőkönyv 16. cikkének (3) bekezdése értelmében a jegyzőkönyv által szabályozott kérdéseket érintő hatáskörének terjedelméről szóló nyilatkozatot is,
A KÖVETKEZŐKÉPPEN HATÁROZOTT:
1. cikk
Az I. mellékletben található, az Egyesült Nemzetek nemzetközi szervezett bűnözés elleni egyezményét kiegészítő, az emberkereskedelem, különösen a nőkkel és gyermekekkel való kereskedelem megelőzéséről, visszaszorításáról és büntetéséről szóló jegyzőkönyv Európai Közösség részéről jóváhagyásra kerül.
A Közösség hivatalos megerősítésről szóló okirata a jegyzőkönyv 16. cikkének (3) bekezdése szerinti hatásköri nyilatkozat, amelynek szövege a II. mellékletben található.
2. cikk
Ezt a határozatot kell alkalmazni, amennyiben a jegyzőkönyv rendelkezései a Szerződés III. része IV. címének hatálya alá tartoznak.
3. cikk
A Tanács elnöke felhatalmazást kap, hogy kijelölje a hivatalos megerősítésről szóló okiratnak a Közösséget jogilag kötelező aláírására jogosult személyt.
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2006. július 24-én.

Labels: 0
11
5